Cecil Purdy

Cecil John Seddon Purdy (27. märts 1906 Port Said – 6. november 1979 Sydney) oli Austraalia maletaja, malefunktsionäär ja maleliteraat, rahvusvaheline meister (1951), kirimale suurmeister (1953). 

Purdy oli aastatel 1951–1976 Rahvusvahelise Kirimaleföderatsiooni (ICCF) asepresident.

Ta oli neljakordne Austraalia malemeister (1935, 1937, 1949, 1951) ja 1924. aasta Uus-Meremaa malemeister. 1952. aastal mängis ta matši Ortvin Sarapuga Australaasia malemeistri nimele. Matš jäi viiki ja mõlemad kuulutati tšempioniteks. 

Purdy mängis Austraalia võistkonna koosseisus kahel maleolümpial (1970, 1974).

Kirimales tuli Purdy esimestel maailmameistrivõistlustel (1950–1953) maailmameistriks. Ta sai ICCF-lt 1953. aastal kirimale suurmeistri nimetuse. 

Austraalia maletajad
Uus-Meremaa maletajad
Kirimaletajad
Austraalia maletegelased
Sündinud 1906
Surnud 1979